CELEX: 31993D0170
Language: el
Date: 1993-03-23 00:00:00
Title: Απόφαση της Επιτροπής της 23ης Μαρτίου 1993 που τροποποιεί την απόφαση 93/96/ΕΟΚ για τη λήψη ορισμένων μέτρων προστασίας από τα δίθυρα μαλάκια καταγωγής Μαρόκου

Avis juridique important

|

31993D0170

Απόφαση της Επιτροπής της 23ης Μαρτίου 1993 που τροποποιεί την απόφαση 93/96/ΕΟΚ για τη λήψη ορισμένων μέτρων προστασίας από τα δίθυρα μαλάκια καταγωγής Μαρόκου  

Επίσημη Εφημερίδα αριθ. L 071 της 24/03/1993 σ. 0017 - 0017

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Μαρτίου 1993 που τροποποιεί την απόφαση 93/96/ΕΟΚ για τη λήψη ορισμένων μέτρων προστασίας από τα δίθυρα μαλάκια καταγωγής Μαρόκου(93/170/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των αρχών των σχετικών με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (1), όπως τροποποιήθηκε από την  οδηγία 92/438/ΕΟΚ (2), και ιδίως το άρθρο 19 παράγραφος 7,  Εκτιμώντας:  ότι, η απόφαση 93/96/ΕΟΚ της Επιτροπής της 12ης Φεβρουαρίου 1993 σχετικά με ορισμένα μέτρα προστασίας από τα δίθυρα μαλάκια καταγωγής Μαρόκου (3) αναστέλλει την εισαγωγή παρτίδων δίθυρων μαλακίων, θαλασσίων γαστερόποδων και εχινόδερμων καταγωγής από την  εν λόγω χώρα μέχρι τις 15 Μαρτίου 1993- ότι η Μόνιμη Κτηνιατρική Επιτροπή, η οποία κλήθηκε να αποφασίσει σχετικά, σύμφωνα με τη διαδικασία που προβλέπεται στο άρθρο 19 παράγραφος 6 της οδηγίας 90/675/ΕΟΚ, ζήτησε από την Επιτροπή να πραγματοποιήσει αποστολή εμπειρογνωμόνων, επιτόπου, για να  εξετάσει, με τις αρμόδιες αρχές του Μαρόκου, τις υγειονομικές εγγυήσεις που είναι αναγκαίες για να καταστεί δυνατή η επανάληψη των εισαγωγών- ότι, βάσει του προγράμματος που καταρτίσθηκε για την αποστολή αυτή, η Επιτροπή δεν θα είναι σε θέση να υποβάλει, στη Μόνιμη Κτηνιατρική Επιτροπή, σχέδιο απόφασης για τις εισαγωγές δίθυρων μαλακίων από το Μαρόκο πριν από τις 15 Μαρτίου 1993- κατά  συνέπεια, πρέπει να παραταθεί η διάρκεια ισχύος της απαγόρευσης εισαγωγής δίθυρων μαλακίων από το Μαρόκο- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 3 της απόφασης 93/96/ΕΟΚ αντικαθίσταται από το ακόλουθο κείμενο:  "Άρθρο 3 Η παρούσα απόφαση ισχύει μέχρι τις 31 Μαρτίου 1993".  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 23 Μαρτίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 373 της 31. 12. 1990, σ. 1.  (2) ΕΕ αριθ. L 243 της 25. 8. 1992, σ. 27.  (3) ΕΕ αριθ. L 37 της 13. 2. 1993, σ. 47.